Document ID: /roh_data/filtered/fineweb-2-filterrobots_roh.jsonl.gz/2120

Tranter Vaz-Sut-Trimmis e Landquart è la lingia da la Viafier retica stada interrutta il glindesdi suentermezdi. Viagiaturs da Vaz-Sut-Trimmis a Landquart han stuì durant quest temp midar sin il bus local. La lingia da la SBB n'è betg stada pertutgada. La raschun per la interrupziun è stada, ch'in char d'in tren da vitgira è ì sur ils binaris ora ed ha bloccà la lingia. Persunas n'èn naginas vegnidas blessadas.
Ils trens da la Viafier retica tranter Cuira e Landquart curseschan entant puspè.
RR novitads 12:00